Fortizza ta' Tas-Sliema

Il-Batterija tal-Ponta ta' Tas-Sliema, magħrufa wkoll bħala il-Fortizza ta' Tas-Sliema, hija batterija tal-artillerija f'Tas-Sliema, Malta. Inbniet mill-Ingliżi bejn l-1872 u l-1876. Il-batterija tinsab fuq il-peniżola li tifred il-Port ta’ Marsamxett mill-Bajja ta’ San Ġiljan. Il-batterija aktar tard intużat bħala bażi għal searchlight, u issa hija ristorant magħruf bħala Il-Fortizza.
daqsminuri| Id-daħla tal-fortizza
Il-batterija tinsab fi Triq it-Torri, waħda mill-aktar xtajtiet popolari ta' Malta, li ngħatat l-isem tat- Torri ta' San Ġiljan tas-seklu 17, li issa jintuża wkoll bħala ristorant.

 Storja 
Il-bini ta' tal-fortizza inbdiet fl-1872 mill-Ingliżi, bħala parti minn programm ta' titjib fis-swar ta' Malta rakkomandat fir-Rapport tal-Kurunell Jervois tal-1866 bit-titlu "Memorandum with reference to the improvements to the defences of Malta and Gibraltar, rendered necessary by the introduction of Iron Plated Ships and powerful rifled guns”.

Il-fortizza, li tlestiet fl-1876, għandha ħafna karatteristiċi arkitettoniċi tal-Qawmien Gotiku, bħall-bieb prinċipali. Il-binja b'kollox swiet £12,000.

Il-fortizza kienet armata b'żewġ kanuni ta' 10 pulzier u żewġ kanuni ta' 11-il pulzier. Dawn il-kanuni tneħħew fl-1905, u nbena torri għal searchlight fuq parti mill-batterija. Imbagħad intużat bħala bazi ta’ searchlight biex idawwal vapuri tal-għadu li jersqu lejn iż-żona tal-Port il-Kbir.

Minn madwar l-1912 beda jiltaqa’ ħdejn il-fortizza is-Sliema Aquatic Sports Club. Eventwalment, inbena pitch tal-waterpolo ħdejn il-fortizza, u għadu jintuża mill-istess klabb sal-lum.

 Fil-preżent 
Il-fortizza issa tintuża bħala ristorant bl-isem ta' Fortizza Bar and Restaurant u komunement imsejjaħ Il-Fortizza. Hija ġiet taħt tmexxija ġdida fl-2009.

 Referenzi 

Kategorija:Sliema
Kategorija:Fortizzi f'Malta